Joriy yilning 2-choragida Rossiyaning yalpi ichki mahsuloti 2014 yilning shu davriga nisbatan 4,6 foizga kamayib ketdi, deb ma’lum qilmoqda Rosstat. Statistika boshqarmasining bu ma’lumotlari Rossiya Iqtisodiy rivojlanishi vazirligining dastlabki hisob-kitoblaridan yomonroq bo‘ldi. Vazirlik bu ko‘rsatkichni 4,4 foiz atrofida bergan edi. YaIMning pasayishi 1-chorakda 2,2 foizga kamaygan. Rosstat ma’lumotlariga ko‘ra, birinchi yarim yillik yakunlariga ko‘ra YaIM 3,4-3,5 foizga kamaygan.